stanford-oval/wikipedia huggingface dataset:
שיטיון וסקולרי

| --- | --- |

 תחום:  נוירולוגי
 מיקום אנטומי:  מוח
 שכיחות:  16% ממקרי הדמנציה.
 גורם:  יתר לחץ דם, שבץ מוחי, סוכרת 
 גורמי סיכון:  יתר לחץ דם, עישון, יתר שומנים בדם, סוכרת, מחלות לב וכלי דם מוחיים.
 תסמינים:  שיטיון 
 אבחון:  בדיקות קוגנטביות והדמיות רפואיות
 טיפול:  vinpocetine  ממנטין  דונפזיל 
 מניעה:  תזונה בריאה, פעילות גופנית, להימנע עישון, משקל, להמעיט בצריכת אלכוהול
 קישורים ומאגרי מידע
 eMedicine:  292105 
 MeSH:  D015140
 
שיטיון וסקולרי (באנגלית: vascular dementia) הוא ירידה קוגניטיבית מתקדמת המתרחשת לאורך זמן כתוצאה מזרימת דם לא מספקת למוח. הדבר עשוי להשפיע על זיכרון, תפקוד, יכולות מרחביות, שפה וקשב. דמנציה וסקולרית מהווה כ-16% ממקרי הדמנציה, והיא הסיבה השנייה בשכיחותה לאחר מחלת אלצהיימר.
סימנים וסימפטומים

אבחנה בין תסמונות הדמנציה השונות עלולה להיות מאתגרת בשל המאפיינים הקליניים החופפים והפתולוגיה הבסיסית הדומה ובייחוד שמחלת אלצהיימר מתרחשת לעיתים קרובות יחד עם דמנציה וסקולרית.
אנשים עם דמנציה וסקולרית סובלים מפגיעה קוגניטיבית מתקדמת, בצורה חריפה או חריפה פחות, בדומה להפרעה קוגניטיבית קלה שנגרמת לעיתים קרובות בשלבים לאחר מספר אירועים מוחיים (שבץ). חלק מהאנשים עשויים להראות שיפור בין אירוע לאירוע אך חלקם עלולים להראות ירידה לאחר אירוע נוסף. התדרדרות מהירה עלולה להוביל למוות משבץ מוחי, מחלת לב או זיהום.
הסימנים והתסמינים הם קוגניטיביים, מוטוריים, התנהגותיים, ועבור חלק ניכר מהמטופלים גם רגשיים. שינויים אלו מתרחשים בדרך כלל על פני תקופה של כ5–10 שנים. הסימנים בדרך כלל זהים לשאר מחלות הדמנציה אך כוללים בעיקר ירידה קוגניטיבית ופגיעה חמורה בזיכרון אשר עלולים לפגוע בפעילויות היומיומיות. לפעמים עם נוכחות של סימנים נוירולוגיים מוקדים, ועדויות למאפיינים התואמים עם מחלות כלי דם במוח בהדמיית המוח ( CT או MRI).  כמו כן, קיימים סימנים נוירולוגיים שקשורים לפגיעה באזורים מסוימים במוח וניתן להבחין בהם, חלק מהסימנים הם שיתוק חלקי, היפוקניזה, רפלקס בבינסקי, אטקסיה, שיתוק פסאודובולברי, כמו גם בעיות הליכה וקשיי בבליעה. לאנשים יש ליקויים חלקים במונחים של בדיקות קוגניטיביות. הם נוטים להיות בעלי זכירה חופשית טובה יותר ופחות פריצות להיזכרות בהשוואה לחולים עם מחלת אלצהיימר. ככל שהמטופלים מושפעים קשה יותר מהמצב או בחולים שנפגעו באזור ורניקה או באזור ברוקה עשויות להופיע בעיות ספציפיות בדיבור כמו אפזיה.
במחלת כלי דם קטנים, האונות הקדמיות מושפעות לעיתים קרובות. כתוצאה מכך, חולים עם דמנציה וסקולרית נוטים לתפקוד ירוד יותר לעומת מחלת אלצהיימר כאשר מדובר במשימות הקשורות באונה המצחית כגון שטף מילולי, ועלולים להופיע עם בעיות באונה המצחית: אדישות, אבוליה (חוסר רצון או יוזמה), בעיות קשב, התמצאות, ובריחת שתן. חולי עשויים גם להופיע עם האטה כללית של יכולת העיבוד, קושי בשינוי משימות ופגיעה בחשיבה מופשטת. אדישות בשלב מוקדם של המחלה מרמזת יותר על דמנציה וסקולרית.
הדרך להבדיל בין דמנציה וסקולרית להפרעות גנטיות נדירות הגורמות לנגעים בכלי הדם במוח היא על ידי דפוסי הצגה אחרים. ככלל, הן נוטות להתרחש בשלב מוקדם יותר בחיים ויש להם מהלך אגרסיבי יותר. בנוסף, הפרעות זיהומיות, כגון עגבת, עלולות לגרום לנזק עורקי, שבץ מוחי ודלקת חיידקית במוח.
גורמים

דמנציה וסקולרית עשויה להיגרם על ידי אוטמים איסכמיים או דימומיים שמשפיעים על אזורים מרובים במוח, כולל החלק הקדמי שמוזן על ידי העורק המוחי, האונות הקודקודיות או באזור פיתול החגורה המוחי. קיימים מקרים נדירים בהם אוטמים בהיפוקמפוס או בתלמוס הם הגורם לדמנציה.  היסטוריה של שבץ מוחי מעלה את הסיכון לפתח דמנציה בכ-70%, ושבץ מוחי טרי מגדיל את הסיכון בכ-120%.נגעים בכלי דם במוח יכולים להיות גם תוצאה של מחלה מפושטת של כלי הדם במוח(אנ'), כגון מחלת כלי דם קטנים (אנ').
גורמי הסיכון לדמנציה וסקולרית כוללים גיל, יתר לחץ דם, עישון, היפרכולסטרולמיה, סוכרת, מחלות לב וכלי דם ומחלות כלי דם במוח. גורמי סיכון נוספים כוללים ארץ מוצא, נטייה גנטית ושבץ מוחי קודם. שתי סקירות שנעשו ב 2018 ו-2019 מצאו קשר פוטנציאלי בין מחלת צליאק ודמנציה וסקולרית.
דמנציה וסקולרית יכולה להגיע כתוצאה מאנגיופתיה עמילואידית מוחית(אנ'), שכוללת הצטברות של רובדי בטא עמילואיד בדפנות העורקים המוחיים, דבר שמוביל להתמוטטות וקרע של כלי הדם. מכיוון שפלאקים עמילואידים הם מאפיין אופייני למחלת אלצהיימר, דמנציה וסקולרית עלולה להתרחש כתוצאה מכך. עם זאת, אנגיופתיה עמילואידית מוחית יכולה להופיע אצל אנשים ללא דמנציה מוקדמת. הצטברות בטא עמילואיד קיימת לעיתים קרובות אצל קשישים ללא בעיה קוגניטיבית.
כמו כן, דמנציה וסקולרית הופכת לנפוצה יותר עם הגיל, מופיעה בעיקר בגילאי ה60 ל-75. גברים מושפעים יותר מנשים.
אבחנה

לאבחון דמנציה וסקולרית ניתן להשתמש במספר קריטריונים אבחוניים ספציפיים,  הכוללים את המדריך האבחוני והסטטיסטי של הפרעות נפשיות, קריטריונים של המהדורה הרביעית (אנ'), הסיווג הבינלאומי של מחלות, הקריטריונים של המהדורה העשירית (ICD-10), קריטריוני המכון הלאומי להפרעות נוירולוגיות ושבץ מוחי, קריטריונים של (אנ')NINDS-AIREN  הקריטריונים של מרכז האבחון והטיפול באלצהיימר, וציון האיסכמי של Hachinski (אחרי ולדימיר האצ'ינסקי (אנ')).
הבדיקות המומלצות לליקוי קוגניטיבי כוללות: בדיקות דם (לאנמיה, מחסור בוויטמין, זיהום וכדומה), צילום חזה, א.ק.ג והדמיית עצבים, רצוי לבצע סריקה עם רגישות תפקודית או מטבולית מעבר ל-CT פשוט או MRI. כאשר זמין ככלי אבחון, ניתן להשתמש בהדמיה ממוחשבת של פליטת פוטון בודדת (אנ')) וטומוגרפיה של פליטת פוזיטרונים (אנ')כדי לאשר אבחנה של דמנציה רב-אוטמת בשילוב עם הערכות הכוללות בדיקת מצב נפשי. אצל אדם שכבר סובל מדמנציה, נראה כי טמוגרפיה של פליטת פוזיטורנים עדיפה באבחנה בין דמנציה למחלת אלצהיימר, בהשוואה לבדיקות הנפשיות הרגילות וניתוח ההיסטוריה הרפואית..
בדיקות דם הסקר כוללות בדרך כלל ספירת דם מלאה, בדיקות תפקודי כבד, בדיקות תפקודי בלוטת התריס, פרופיל שומנים, קצב שקיעת אריתרוציטים, חלבון תגובתי C, סרולוגיה של עגבת, רמת סידן בסרום, גלוקוז בצום, אוריאה, אלקטרוליטים, ויטמין B-12 ופולאט. בחולים נבחרים, ניתן לבצע סרולוגיה של HIV ובדיקות מסוימות של נוגדנים עצמיים.
דמנציה מעורבת מאובחנת כאשר לאנשים יש עדויות למחלת אלצהיימר ולמחלות כלי דם במוח, בין אם מבחינה קלינית או בהתבסס על ראיות הדמיה עצבית של נגעים איסכמיים.
פתולוגיה

בדיקה גסה של המוח עלולה לחשוף נגעים בולטים ונזק בכלי הדם. ניתן לראות דרך מיקרוסקופיים הצטברות של חומרים שונים, כגון - משקעי שומנים ודם קרוש שהצטבר בגוף. החומר הלבן הוא המושפע ביותר ממצב זה, עם ניוון ניכר (אובדן רקמות), בנוסף להסתיידות של העורקים. מיקרו-אוטמים עשויים להיות נוכחים גם בחומר האפור (קליפת המח), לפעמים במספרים גדולים. אף על פי שאתרומה (אנ') - מצב בו מתרחשת הצטברות לא תקינה ובלתי הפיכה של חומר בשכבה הפנימית של דופן העורק - של העורקים המוחיים העיקריים, אופיינית בדמנציה וסקולרית, מי שנפגעים בעיקר אלו דווקא כלי דם וארטריולים-כלי דם קטנים יותר.
מניעה

גילוי מוקדם ואבחון מדויק חשובים,  שכן דמנציה וסקולרית ניתנת למניעה, לפחות באופן חלקי. שינויים א-סכמתיים במוח הם בלתי הפיכים, אך בכל זאת חולה בדמנציה וסקולרית יכול להפגין תקופות של יציבות או אפילו שיפור קל.מכיוון ששבץ הוא חלק מהותי מתופעותיה של דמנציה וסקולרית,המטרה העיקרית היא למנוע התקף שבץ חדש. ניסיון זה נעשה באמצעות הפחתת גורמי הסיכון לשבץ, כגון לחץ דם גבוה, רמות גבוהות של שומנים בדם, פרפור פרוזדורים או סוכרת. מטא-אנליזות מצאו שתרופות ליתר לחץ דם יעילות במניעת דמנציה לפני שבץ, מה שאומר שצריך להתחיל טיפול בלחץ דם גבוה בשלב מוקדם. תרופות אלו כוללות מעכבי אנזים הממיר אנגיוטנסין, משתנים, חוסמי תעלות סידן, מעכבי עצבים סימפתיים, אנטגוניסטין לקולטן אנגיוטנסין II או אנטגוניסטים אדרנרגיים. רמות גבוהות של שומנים, כולל HDL, נמצאו כמגבירות את הסיכון לדמנציה וסקולרית. עם זאת, שש סקירות גדולות לאחרונה הראו שטיפול בתרופות סטטינים לא היה יעיל בטיפול או במניעה של דמנציה זו.  אספירין היא תרופה שמיועדת בדרך כלל למניעת שבץ והתקפי לב; לכן, היא ניתנת לעיתים קרובות לחולים עם דמנציה. עם זאת, יעילות האספירין בהאטת התקדמות דמנציה, או בשיפור קוגניציה לא נתמכה על ידי מחקרים. הפסקת עישון ותזונה ים תיכונית לא נמצאו כמסייעות לחולים עם ליקוי קוגניטיבי; פעילות גופנית הייתה באופן עקבי השיטה היעילה ביותר למניעת ירידה קוגניטיבית בקרב חולים אלו.
טיפול

נכון לעכשיו, אין תרופות שאושרו במיוחד למניעה או לטיפול בדמנציה וסקולרית. השימוש בתרופות לטיפול בדמנציה של אלצהיימר, כגון מעכבי כולינסטראז (אנ') וממנטין, הראה שיפור קל בקוגניציה ובדמנציה הוסקולרית. מחקרים מרובים מצאו יתרון קטן בטיפול ב-דמנציה וסקולרית בממנטין, אנטגוניסט לקולטן (אנ') N-methyl-D-aspartate לא תחרותי; מעכבי כולין אסטראז גלנטמין (אנ'), דונפזיל, ריבסטיגמין ;  מחקרים הראו שתמצית של גינקו בילובה. משפרת את הקוגניציה, הפעילויות היומיומיות ואיכות החיים בטיפול בדמנציה וסקולרית, ונראתה יעילה ללא קשר לחומרת התסמינים.
בסובלים ממחלת צליאק או רגישות לגלוטן, דיאטה קפדנית ללא גלוטן עשויה להקל על תסמינים של פגיעה קוגניטיבית קלה. יש להתחיל בדיאטה מסוג זה בהקדם האפשרי. למרות זאת, אין ראיות לכך שתזונה נטולת גלוטן מועילה נגד דמנציה מתקדמת. אנשים ללא תסמינים הקשורים במערכת העיכול נוטים פחות לקבל אבחון וטיפול מוקדם.
ניהול כללי של דמנציה כולל הפניה לשירותים קהילתיים, סיוע בשיפוט וקבלת החלטות בנוגע לנושאים משפטיים ואתיים (כגון נהיגה, יכולת, הנחיות מקדימות). תסמינים התנהגותיים ורגשיים ראויים להתייחסות מיוחדת בקרב קבוצת חולים זו. בעיות אלו נוטות להתנגד לטיפול פסיכו-תרופתי קונבנציונלי, ולעיתים קרובות מובילות לאשפוז החולה בבית חולים תחת טיפול קבוע.
פרוגנוזה

מחקרים רבים נערכו כדי לקבוע את שיעור ההישרדות הממוצע של חולים עם דמנציה. המחקרים היו לרוב קטנים ומצומצמים, מה שגרם לתוצאות סותרות בקשר בין התמותה לסוג הדמנציה ולמין החולה. מחקר גדול מאוד שנערך בהולנד בשנת 2015 מצא כי התמותה לשנה הייתה גבוהה פי שלושה עד ארבעה בחולים לאחר הפניה ראשונה למרפאת יום לדמנציה, בהשוואה לאוכלוסייה הכללית. אם החולה אושפז בשל דמנציה, התמותה הייתה אפילו גבוהה יותר מאשר בחולים שאושפזו בשל מחלות לב וכלי דם. לדמנציה וסקולרית נמצאה שיעורי הישרדות דומים או אף גרועים יותר בהשוואה למחלת אלצהיימר;    מחקר שוודי גדול מאוד משנת 2014 מצא כי הפרוגנוזה של חולי דמנציה וסקולרית הייתה גרועה יותר עבור חולים ממין גברי ובחולים מבוגרים יותר.
בניגוד למחלת אלצהיימר, שמחלישה את החולה, וגורמת לו להיכנע לזיהומים חיידקיים כמו דלקת ריאות, דמנציה וסקולרית יכולה להיות גורם ישיר למוות, עקב אפשרות של הפרעה קטלנית באספקת הדם של המוח.
אפידמיולוגיה

דמנציה וסקולרית היא הצורה השנייה בשכיחותה של דמנציה לאחר מחלת אלצהיימר (AD) בקרב מבוגרים.  שכיחות המחלה היא 1.5% במדינות המערב וכ-2.2% ביפן. היא מהווה 50% מכלל הדמנציות ביפן, 20% עד 40% באירופה ו-15% באמריקה הלטינית. 25% מחולי השבץ מפתחים דמנציה חדשה תוך שנה מהשבץ שחוו. מחקר מסוים מצא שבארצות הברית השכיחות של דמנציה וסקולרית בכלל האנשים מעל גיל 71 היא 2.43%, ומחקר אחר מצא ששכיחות הדמנציה מכפילה את עצמה עם כל 5.1 שנות גיל.   שיא השכיחות של המחלה נמצא בין העשור הרביעי לשביעי של החיים, ול-80% מהחולים יש היסטוריה של יתר לחץ דם.
מטה-אנליזה עדכנית זיהתה 36 מחקרים על שבץ מוחי נפוץ (1.9 מיליון משתתפים) ו-12 מחקרים על אירוע מוחי (1.3 מיליון משתתפים). עבור שבץ נפוץ, יחס הסיכון המצטבר לדמנציה מצירוף כלל הסיבות היה 1.69 (95% רווח סמך: 1.49-1.92; P < .00001; I 2 = 87%). עבור שבץ מוחי, יחס הסיכון המצטבר היה 2.18 (95% רווח סמך: 1.90-2.50; P < .00001; I 2 = 88%). מאפייני המחקר שנבדקו לא שינו את הקשרים הללו, למעט מין, שהסביר 50.2% מההטרוגניות בין המחקרים לשבץ נפוץ. תוצאות אלו מאשרות ששבץ מוחי הוא גורם סיכון חזק, עצמאי אשר עלול להוביל לדמנציה מכל הסיבות המפורטות.
ראו גם

מחלת אלצהיימר
איסכמיה
דימות מוחי
שיטיון
לקריאה נוספת

Smith, E., Wright, C. B., & Kasner, S. E. (2018). Etiology, clinical manifestations, and diagnosis of vascular dementia. UpToDate [Internet]. Waltham (MA): UpToDate Inc.
Erkinjuntti, T. (2004, June). Treatment of vascular cognitive impairment and dementia. In STROKE (Vol. 35, No. 6, pp. E203-E203). 530 WALNUT ST, PHILADELPHIA, PA 19106-3621 USA: LIPPINCOTT WILLIAMS & WILKINS.
Korczyn, A. D. (2007). Drugs for vascular dementia. The Lancet Neurology, 6(9), 749-751.
TRAPPIST-1f

| --- | --- |

הדמיית אמן של כוכב הלכת
 כוכב האם
 כוכב אם:  TRAPPIST-1
 קבוצת כוכבים:  דלי
 קואורדינטות
  ‑ עלייה ישרה:  23ʰ 06ᵐ 29.283ˢ
  ‑ נטייה:  ˢ–05° 02′ 28.59″
 מרחק מכדור הארץ:  39.13±0.01 שנות אור
 מסת שמש:  0.08 ± 0.009 M☉
 רדיוס:  0.117 (± 0.004) R☉
 טמפרטורת פני השטח:  2550 K
 מידע כללי
 סוג:  כוכב לכת חוץ-שמשי
 סיווג ספקטרלי:  M8V
 תאריך גילוי:  22 בפברואר 2017
 מגלה:  טלסקופ החלל שפיצר
 שיטת גילוי:  transit method 
 מאפיינים מסלוליים
 ציר חצי-ראשי:  0.03849±0.00033 יחידה אסטרונומית
 אקסצנטריות:  < 0.063
 זמן הקפה:  9.206690±0.000015 ימים
 נטיית מסלול:  89.74±0.019 מעלה
 מאפיינים פיזיים
 סוג כוכב לכת:  כוכב לכת דמוי ארץ
 רדיוס קו משווה:  1.045±0.013 רדיוס כדור הארץ
 מסה:  1.039±0.031 מסת ארץ
 טמפרטורה ממוצעת:  219 K
 מסדי נתונים
 Extrasolar Planets Encyclopaedia:  רדיוס כדור הארץ/ דף נתונים
 SIMBAD:  דף נתונים
 
TRAPPIST-1f הוא כוכב לכת סלעי במערכתו של הכוכב TRAPPIST-1, כוכב הלכת נמצא באזור ישיב יחד עם שני כוכבי לכת נוספים במערכת - E ו־D. כוכב הלכת ממוקם 39.13 שנות אור מכדור הארץ בקבוצת הכוכבים דלי. כוכב הלכת התגלה דרך טלסקופ החלל שפיצר ב־22 בפברואר 2017 כחלק מתגלית מערכת השמש כולה.
הכוכב הוא השלישי בגודלו במערכת השמש ואורך השנה בו עומד על 9 ימים בלבד.
לקריאה נוספת

Gillon, Michaël;  et al. (2017). "Seven temperate terrestrial planets around the nearby ultracool dwarf star TRAPPIST-1". Nature. 542 (7642): 456–460. arXiv:1703.01424. Bibcode:2017Natur.542..456G. doi:10.1038/nature21360. PMC 5330437. PMID 28230125.
הערות שוליים

↑  0C SAO/NASA ADS Astronomy Abstract Service, יוני 2003
↑  NASA telescope reveals largest batch of Earth-size, habitable-zone planets around single star, פברואר 2017, באתר נאס"א
אינגריד אוליבר

| --- | --- |

אינגריד אוליבר, 2017
 לידה:  26 בנובמבר 1977 (בת 47) אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2005 
 מקום לימודים:  בית הספר לבנות טיפין 
 פרופיל ב-IMDb
 
אינגריד אוליבר (באנגלית: Ingrid Oliver) היא שחקנית וקומיקאית אנגלייה. היא ידועה מהופעותיה בסדרה "ווטסון ואוליבר" לצדה של לורנה ווטסון, ומתפקיד המשנה בסדרת הטלוויזיה של ה-BBC "דוקטור הו" כפטרונלה אוסגוד.
ביוגרפיה

אוליבר נולדה בלונדון. היא והשותפה שלה לורנה ווטסון הכירו בבית הספר לבנות "טיפין" בקינגסטון אפון תיימס. בספטמבר 2005 הופיעו השתיים בפעם הראשונה ביחד בתיאטרון קנל קפה (אנ') בלונדון. מאז הן השתתפו במופעים בפסטיבל הפרינג' באדינבורו בשנים 2006 וב-2007.
אוליבר הופיעה בתוכניות רדיו וטלוויזיה שונות בהן בסדרת הטלוויזיה "דוק מרטין" בכיכובו של מרטין קלונס, סדרת המערכונים "The Penny Dreadfuls Present... The Brothers Faversham" ברדיו, ובסדרת הרדיו "Another Case of Milton Jones". היא שיחקה בתפקיד נטלי בסדרה "פיפ שואו" בערוץ 4.
היא השתתפה בסרט "Angus, Thongs and Perfect Snogging" בתפקיד מיס סטאמפ, וב-2009 הופיעה בסיטקום "Plus One" של ערוץ 4.
ב-2010 שיחקה אוליבר בתפקיד מימי תרוקמורטן בסדרת הטלוויזיה "Material Girl" של BBC1 לצדן של לנורה קריצ'לו ודרבלה קירוואן.
ב-2012 הופיעה אוליבר יחד עם שותפתה למופעים קומיים בתוכנית "Let's Dance For Sport Relief", בריקוד בולרו המפורסם בביצועם של טורוויל ודין (אנ').
ב-2013 הופיעה בפרק הראשון בתוכנית הבישול "The Great Comic Relief Bake Off".
בנובמבר 2013 השתתפה אוליבר ב"יומו של הדוקטור", פרק הספיישל לציון 50 שנה לסדרת המדע הבדיוני "דוקטור הו", בתפקיד אוסגוד. היא לבשה את הצעיף הצבעוני שהיה אופייני לדמותו של הדוקטור הרביעי (טום בייקר). בנובמבר 2014 הופיעה שוב בתפקיד אוסגוד בפרקים האחרונים של הסדרה בעונה הראשונה של פיטר קפלדי כשהיא לבושה בדמות הדוקטור. כשהפעם היא מחקה את הדוקטור ה-11 (מאט סמית) בלבוש של חולצה ועניבת פרפר אדומה, וגם את הדוקטור ה-10 (דייוויד טננט) במכנסיים כחולים ונעלי אולסטאר אדומות. כשהן נתקלות בסייברמן מיסי מעלימה אותה.
בסתיו 2015 חזרה להופיע בתפקיד אוסגוד בסיפור בן שני חלקים בהשתתפות זייגונים. הפרקים בהם הופיעה היו "פלישת הזייגונים" ו"מהפך הזייגונים".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2005 |  | Footprints in the Snow |  |  |
| 2005 | דוק מרטין | Doc Martin | טכנאית רדיו | פרק אחד |
| 2006 |  | Vital Signs | אמא מס' 2 | פרק אחד |
| 2007 |  | Biffovision | גברת פגי |  |
| 2007 | ווטסון ואוליבר: הסרט | Watson and Oliver: The Movie | בתפקיד עצמה |  |
| 2007 |  | Comedy Showcase | רבקה בלק |  |
| 2008 |  | The Gym | מרים | פרק אחד |
| 2008 | פיפ שואו | Peep Show | נטלי | פרק אחד |
| 2008 | אנגוס מתבגרת | Angus, Thongs and Perfect Snogging | גברת סטאמפ |  |
| 2008 |  | Tonightly | אינגריד | פרק אחד |
| 2008 |  | The Wrong Door | תפקידים שונים | 6 פרקים |
| 2009 |  | Plus One | רבקה בלק | 5 פרקים |
| 2009 |  | The Fixer | סיידי | פרק אחד |
| 2010 |  | The Persuationists | הארייט | פרק אחד |
| 2010 |  | Material Girl | מימי תרוקמורטון | 6 פרקים |
| 2011 | 2012 | Twenty Twelve |  | סדרת טלוויזיה |
| 2011 |  | Lead Balloon | ג'ני | פרק אחד |
| 2012 |  | The Increasingly Poor Decisions of Todd Margre | יאנסי מקפיקלס | פרק אחד |
| 2012–2013 | ווטסון ואוליבר | Watson and Oliver | תפקידים שונים | 12 פרקים |
| 2013–2015 | דוקטור הו | Doctor Who | פטרונלה אוסגוד | "יומו של הדוקטור" (2013) "מוות בשמיים" (2014) "פלישת הזייגונים" (2015) "מהפך הזייגונים" |
| 2014 |  | Game Face | קלייר |  |
| 2014 |  | 96 Ways to Say I Love You | קאמי |  |
| 2016 |  | Plebs | קמילה | בפרק "Justin Junior" |
| 2016 |  | The Magicians | דרקון | בפרק "The Rattening" |
| 2017 | את אני והוא | You, Me and Him | לילי |  |
| 2019 | נוכלות עם סגנון | The Hustle | המפקחת דז'רדינס |  |
| 2019 | חיים שלי | Last Christmas | השוטרת קראולי |  |
| 2021 | המשמר | The Watch | ד"ר קרוסס | 4 פרקים |
| 2024 | מתוקה רצח (אנ') | Sweetpea | סנט ג'ון | 4 פרקים |
הערות שוליים

↑  Lee, Veronica (19 בפברואר 2012). "Watson & Oliver: It's hi from me... and hi from her". The Independent. {{cite news}}:  (עזרה)
↑  "Watson and Oliver", Edinburgh Guide Review, 2007
↑  The Penny Dreadfuls, BBC7
↑  "Who can fill French and Saunders' shoes?", The Guardian, 20 באוקטובר 2008 {{citation}}:  (עזרה)
↑  "BBC One:Programmes – Material Girl". BBC.
↑  Doctor Who at the Tower of London, BBC
↑  Wales online (JPEG)
| --- | --- |
בקרת זהויות :  LCCN: no2019125445  SUDOC: 232729492  VIAF: 3947154741644553110005   WorldCat (עם VIAF): 3947154741644553110005
טנסי ויסקי

.
| --- | --- |

 סוג:  בורבון 
 מוצא:  ארצות הברית 
 מועד הכנה ראשוני:  המאה ה־19 
 
טנסי ויסקי (באנגלית: Tennessee whiskey) הוא סוג של בורבון המסונן דרך פחם מעץ אדר הסוכר. בדומה לשאר סוגי הבורבון הוא עשוי מ-51% תירס לפחות ומיושן בחביות עץ אלון חרוכות, אך שאר סוגי הבורבון לא מסוננים דרך פחם. תהליך הסינון ידוע בשם "תהליך מחוז לינקולן" (אנ') על שם מחוז לינקולן בטנסי. סינון זה מעדן את טעם הוויסקי באופן ניכר ומשאיר בו טעם ייחודי ומעט מתוק יותר מסוגי בורבון אחרים.
יצרני טנסי ויסקי

ג'ק דניאל'ס
ג'ורג' דיקל (George Dickel)
חיה מושקא שניאורסון

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  16 במרץ 1901 כ"ה באדר ה'תרס"א בבינוביצ'י, האימפריה הרוסית האימפריה הרוסית
 פטירה:  10 בפברואר 1988 (בגיל 86) כ"ב בשבט ה'תשמ"ח ניו-יורק, ארצות הברית ארצות הברית
 כינוי:  הרבנית חיה מושקא 
 מקום קבורה:  בית הקברות מונטיפיורי 
 מדינה:  האימפריה הרוסית, ברית המועצות, ארצות הברית 
 תקופת הפעילות:  ? – 10 בפברואר 1988 
 בן זוג:  רבי מנחם מנדל שניאורסון
 שם השושלת:  שניאורסון 
 אב:  יוסף יצחק שניאורסון 
 אם:  נחמה דינה שניאורסון (צר')
 
הרבנית חיה מושקא שניאורסון (כונתה מוסיא; כ"ה באדר ה'תרס"א, 16 במרץ 1901 - כ"ב בשבט ה'תשמ"ח, 10 בפברואר 1988) הייתה בתו של רבי יוסף יצחק שניאורסון, האדמו"ר הששי של חסידות חב"ד, ואשתו של רבי מנחם מנדל שניאורסון, שירש את אביה באדמו"רות.
קורות חייה

חיה מושקא שניאורסון נולדה בעיירה בבינוביצ'י שליד ליאובוויטש, לרבנית נחמה דינה שניאורסון (צר') ולרבי יוסף יצחק שניאורסון. היא נקראה על שם סבתא של סבתא שלה, הרבנית חיה מושקא שניאורסון (אנ'), אשתו של הצמח צדק, בהוראת סבה, רבי שלום דובער שניאורסון.
בשנת ה'תרע"ו (1915) עברה משפחתה לגור ברוסטוב על הדון בעקבות מלחמת העולם הראשונה. בשנת ה'תרפ"ה קיבלה מאביה ייפוי כוח לקבל בשמו כסף או מסמכים וסמכות להעביר ייפוי כוח זה גם לאחרים. לאחר שאביה נאסר בשנת ה'תרפ"ז (1927) בעוון הפצת יהדות, נטלה שניאורסון חלק במאמצים לשחרורו, והצטרפה אליו לגלות בקוסטרומה.
ב-1923 הזמין אביה את מנחם מנדל שניאורסון לביתם ברוסטוב ואף לעיר נופש שבה שהו במטרה לשדכם. לאחר שעמדו בקשר והתראו למעלה מחמש שנים. הם נישאו בי"ד בכסלו ה'תרפ"ט (1928) בוורשה ועקרו יחד לברלין, ונרשמה ללימודים במכון האוניברסיטאי לזרים, ולמדה שם את השפה הגרמנית ותרבות גרמנית. לאחר עליית הנאצים לשלטון הם ברחו לפריז, ובשנת ה'תש"א (1941), לאחר כיבוש צרפת על ידי הנאצים, נמלטו לארצות הברית והצטרפו לאביה בשכונת קראון הייטס בברוקלין שבניו יורק. שנה לאחר פטירת אביה מונה בעלה לאדמו"ר חסידות חב"ד.
חסידים מספרים כי לרבנית שניאורסון היה תפקיד בתהליך הכתרתו של בעלה כאדמו"ר חסידות חב"ד[דרוש מקור], וכי לאחר שאביה נפטר פנו זקני החסידים לבעלה שייקח על עצמו את עול הנשיאות. הוא סירב במשך שנה, עד ל-י' בשבט ה'תשי"א 1951 ועל פי גרסה מסוימת הוא נעתר בסופו של דבר לאחר שאמרה לו "לא ייתכן ששלושים שנות ההקרבה והמסירות של אבי ירדו לטמיון"[דרוש מקור].
כאשר התקשרה למשרד המזכירות לבקש את בעלה נהגה להציג את עצמה כ"גברת שניאורסון מפרזידנט סטריט". כשהוקם ארגון נשי ובנות חב"ד הוזמנה הרבנית שניאורסון לעמוד בראשו, אך סירבה לתפקיד.
היה לה חלק בניצחון במשפט הספרים, כשהעידה בביתה לטובת אגודת חסידי חב"ד העולמית אמרה: "אבי (האדמו"ר) והספרים שייכים לחסידים". בפסק הדין הורה בית המשפט לבערי גוראריה להחזיר את הספרים לספריית חב"ד.
הרבנית שניאורסון נפטרה במרכז הרפואי 'קורונל' במנהטן בכ"ב בשבט ה'תשמ"ח, 1988 בגיל 86 לאחר מחלה קצרה. נקברה בחלקת חב"ד בבית הקברות מונטיפיורי שבקווינס, בסמוך לקברי סבתה ואמה, מול אוהל חב"ד לובביץ', שבו קבורים בעלה ואביה.
הנצחה

בתוך ימי השבעה החלו לכתוב ספר תורה לעילוי נשמתה, במעמד רבנים ונציגות ארגון נשי ובנות חב"ד.
בעלה ייסד קרן צדקה על שמה, בשם "קרן חמ"ש" (חיה מושקא שניאורסון). באדר ה'תשמ"ח הונחה אבן הפינה לקמפוס חמ"ש של "בית רבקה" בניו יורק. זהו בית-הספר הגדול בעולם של בנות חב"ד. עשרות בתי ספר ומוסדות חינוכיים נוספים קרואים על שמה, ובקרב חסידי חב"ד מקובל מאוד לקרוא לבנות בשמה.
בכ"ה באדר תשמ"ח (יום הולדתה) הכריז הרבי מלובביץ' על "מבצע יום הולדת" לעילוי נשמתה, ובמסגרתו עודד אנשים, נשים וילדים לציין את יום הולדתם בקבלת החלטות טובות, עריכת התוועדות עם רעים, הוספה בתפילה, בלימוד תורה ובמעשים טובים ועוד.
בכל שנה בסמיכות ליום השנה שלה מתקיים בשכונת קראון הייטס כינוס השלוחות העולמי.
על שמה רחוב בירושלים.
לקריאה נוספת

קובץ הרבנית, יצא לאור לרגל 15 שנה לפטירתה (כ"ב שבט ה'תשס"ג) ובמהדורה מחודשת לרגל 25 שנה לפטירתה (כ"ב שבט ה'תשע"ג) על ידי "ועד תלמידי התמימים העולמי", בו רוכזו רוב הפרטים הידועים מחייה.
אלבין טינגוואל

| --- | --- |

 לידה:  25 ביולי 2003 (בן 21) סיגטונה, שוודיה 
 שם לידה:  Olov Albin Tingwall 
 מוקד פעילות:  שוודיה 
 בן או בת זוג:  Nike Sellmar (2022–?) 
 פרופיל ב-IMDb
 
אולוב "אלבין" טינגוואל (בשוודית: Olov "Albin" Tingwall; נולד ב-25 ביולי 2003) הוא זמר שוודי. הוא הגיע למקום השני בעונה ה-18 של Idol, ששודרה בערוץ TV4.
ב-4 בנובמבר 2022 הועלתה לספוטיפיי גרסתו הרשמית של טינגוואל לשיר "How Am I Supposed to Live Without You" בביצוע מייקל בולטון. ב-31 במרץ 2023 הוציא לאור את סינגל הבכורה שלו, "Something About You". ב-1 בדצמבר אישר תאגיד השידור השוודי כי טינגוואל עתיד להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Done Getting Over You".
הוא התחרה במקצה הרביעי, שנערך ב-24 בפברואר 2024 באסקילסטונה. בסיום סבב ההצבעה השני דורג במקום השני, והעפיל לשלב גלגל ההצלה, שנערך ב-2 במרץ. בהתאם להצבעת הקהל דורג טינגוואל במקום השביעי, ולא העפיל לשלב הגמר.
הערות שוליים

↑  Van Waarden, Franciska (2023-11-01). "Sweden: Melodifestivalen 2024 Participants Revealed on December 1st". Eurovoix (באנגלית בריטית). נבדק ב-2023-11-01.
↑  "The 30 artists competing in Sweden's Melodifestivalen 2024". Eurovision.tv. European Broadcasting Union (EBU). 2023-12-01. נבדק ב-2023-12-01.
↑  "Melodifestivalen 2024 - Deltävling 4: Eskilstuna". Mellopedia (בשוודית). SVT. נבדק ב-2024-02-03.
↑  "Melodifestivalen 2024 - Finalkvalet". Mellopedia (בשוודית). SVT. נבדק ב-2024-02-04.
| --- | --- |
בקרת זהויות :  MusicBrainz: 58723cad-5af4-437c-93c8-7ed32bb6907c
מפלצות חוזרות לתחייה

| --- | --- |
 סוגה:  סרט טבע 
 בימוי:  Geoffrey Sharp 
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  6 
 הפקה
 מפיק:  Robert Erickson 
 חברת הפקה:  אגודת נשיונל ג'יאוגרפיק 
 אורך פרק:  45 דקות
 שידור
 רשת שידור:  ערוץ דיסקברי 
 תקופת שידור מקורית:  ספטמבר 2009 – אוקטובר 2009
 קישורים חיצוניים
 דף התוכנית ב-IMDb
 
מפלצות חוזרות לתחייה (באנגלית: Monsters Resurrected או Mega Beasts) היא תוכנית טבע-דוקומנטרית פרהיסטורית אמריקאית ששודרה בערוץ דיסקברי במהלך ספטמבר 2009 והיא כוללת 6 פרקים שונים באורך 45 דקות. על פרקי הסדרה הוציאה חברת אמזון מארז DVD.
סדרה זו מציגה את חיי הטורפים הפרהיסטוריים השונים שחיו בעידן המזוזואיקון והקנוזואיקון לפני עליית האדם וגם את הסיבות שבסופו של דבר הם נכחדו מהעולם. הסדרה מוצגת בהנפשת היצורים ובדימוי סביבתם וגם מתארת מה היה קורה אילו חיו כיום. חלק מהקטעים מגיעים מסדרות אחרות כמו ללכת עם דינוזאורים, ללכת עם חיות וטורפים פרהיסטוריים.